b'\n_START_ARTICLE_\nMil Mi-8\n_START_SECTION_\nK\xc3\xa4ytt\xc3\xb6 Suomessa\n_START_PARAGRAPH_\nSuomen puolustusvoimilla oli k\xc3\xa4yt\xc3\xb6ss\xc3\xa4 Mi-8-kuljetushelikoptereita 1970-luvulta vuoteen 2010 saakka. Alun perin ne hankittiin Ilmavoimien ja Rajavartiolaitoksen k\xc3\xa4ytt\xc3\xb6\xc3\xb6n. My\xc3\xb6hemmin Rajavartiolaitoksen kopterit siirrettiin Ilmavoimille Kuljetuslentolaivueeseen ja vuonna 1997 helikopterit siirrettiin maavoimien alaisuuteen._NEWLINE_Mi-8-helikoptereita hankittiin Suomeen kymmenen vuosina 1973\xe2\x80\x931977 ja 1981\xe2\x80\x931983. N\xc3\xa4ist\xc3\xa4 kahdeksan on ollut kuljetusversioita Mi-8T (HS-1..4 ja HS-11..14) ja kaksi matkustajaversiota Mi-8P (HS-5 ja HS-6)._NEWLINE_Maavoimilla oli 2000-luvulla k\xc3\xa4yt\xc3\xb6ss\xc3\xa4 kaksi Mi-8T-helikopteria, joiden k\xc3\xa4yt\xc3\xb6n piti p\xc3\xa4\xc3\xa4tty\xc3\xa4 vuoden 2006 lopussa. Kaksi Mi-8T-kopteria kuitenkin palveli vuoteen 2010 saakka, kunnes riitt\xc3\xa4v\xc3\xa4 m\xc3\xa4\xc3\xa4r\xc3\xa4 NH-90-helikoptereita saatiin operatiiviseen k\xc3\xa4ytt\xc3\xb6\xc3\xb6n. T\xc3\xa4h\xc3\xa4n liittyen Ilmavoimat peruskorjautti kaksi kopteriaan Ven\xc3\xa4j\xc3\xa4ll\xc3\xa4.'